**MNTF HØSTKONFERANSE 2020, CLARION HOTEL BRATTØRA KL. 1000-1700**

**22 travlag til stede:** Byneset, Børsa og Skaun, Fosen, Frosta, Gauldal, Hemne, Jøssund, Klæbu, Kvål, Leksvik, Levanger og Omegn, Lånke, Malvik, Orkdal, Rindal, Rissa og Statsbygd, Surnadal, Steinkjer og Omegn, Trondheim, Trøndelag Travsportforbund, Verdal, Ørland.

I tillegg møtte representanter fra styret i MNTF, DNT, Leangen Travbane AS, Advansia AS v.Per Grøtte, Engasjert Byrå v/ Einar Klomsten, Posisjon AS v/ Børre Gundersen

Til sammen 46 personer.

Ordstyrer: Petter Baalsrud

**Sak 1.**

Leder Asbjørn Opdal informerte om status for Midt-Norsk travsport.

 **Sak 2.**

Grande fra DNT informerte fra Travselskapet

* Flertall på Stortinget for å fjerne totalisatoravgiften
* Det vil ikke bli vedtatt noen spillgrenser i 2021
* Signal fra Stortingspolitikere om at de begynner å ha kunnskap om hva trav og travspill er, kontra vanlig Casino spill.
* Det er lagt ned en stor jobb fra mange i forhold til å snakke med politikerne.
* Det gjøres forskjellige grep for å øke omsetningen. For eksempel å flytte Bjerkeonsdagen til tirsdag.
* Budsjett: Alt av tilskudd som ble fjernet i 2020, vil bli gjeninnført i 2021.
* Til Start: Fungerer godt å bruke lokale folk. Og billigere enn å sende folk landet rundt
* Travskolene fungerer ikke optimalt. Veldig varierende fra bane til bane. Midlene trekkes tilbake i 2021, og man vil komme tilbake med krav om aktivitet og struktur.
* Er optimist for fremtiden, det er mye som skjer nå.
* Må tenke nytt med tanke på rekruttering. Vi er i en annen tid nå, og travet er veldig konservativt.

 **Sak 3.**

Status om Prosjekt Nye Leangen fra Advansia AS v/ Per Grøtte med spørsmål underveis.

Foreløpig er man i rute, men med noen usikkerhetsmoment underveis.

Info om entreprenører, hva som er med i prosjektet, fasiliteter og økonomi.

Debatt: Spørsmål rundt økonomi, kritikk på mangel på informasjon i fra MNTF.

**Sak 4.**

Travmiljøet- status og veien videre v/ Børre Gundersen, Posisjon A/S og Einar Klomsten, Engasjert Byrå A/S

* Introduksjon: Travet – det er deg!
* Presentasjon av undersøkelse gjennomført i travmiljøet høsten 2020
* 542 respondenter, 390 som har svart på hele undersøkelsen. God deltagelse.

Regionene forholdsvis godt representert.

Overvekt av alder 50+ som har svart. Kjønnsmessig jevnt fordelt.

Stor differanse mellom forventninger og innfrielse av disse.

Ytring fra salen (flere): Lokaliseringsdebatten siden 2013 har nok preget svarene.

Mye negative fritekstsvar.

Travet er en liten organisasjon, selv om vi ikke liker å tenke på det. Må profileres positivt utenfor «menigheten».

Kvinner trives bedre enn menn i travsporten.

Litt positive forventninger til åpning av ny travpark. Lav score på tillit til prosjektet og informasjonsflyt.

Ryktespredning i miljøet et problem.

Gode og konstruktive tips i fritekstsvarene.

Trakassering/mobbing: Høy andel av respondenter som hevder de har opplevd at andre har blitt mobbet/trakassert i travmiljøet. Høy andel av respondenter som hevder de har blitt mobbet/trakassert også. Spørsmål om man føler seg trakassert som person, eller trakassert av for eksempel dommere/startere.

Spørsmålet burde vært tidsavgrenset (fra salen)

Det har aldri vært fokus på slike ting i travsporten. Må følges opp og jobbes kontinuerlig med.

Kulturen må tas tak i nå.

**Refleksjon 2 og 2:** Umiddelbare tanker, hva er viktigste bekreftelse og største overraskelse, hva bør vi som har lederroller gjøre nå?

Tilbakemeldinger: Ingen store overraskelser, det handler om organisasjon, ønsker endringer ovenfra og ned, det trengs verktøy for tillitsvalgte for å kunne en god jobb, hva er retningen for organisasjonen som helhet, det mangler en strategiplan, alt farget av lokaliseringsdebatt, ryktespredning må slutte, travet skal være en demokratisk organisasjon, positivt at ting tas tak i, sammensetning i styre og stell veldig ensartet gruppe, må lages skoleringsopplegg slik at flere tør å ta på seg verv for å få fornying, vedtektsendringer for å ivareta kjønnsbalanse, travet må innse at resten av verden nå er i 2020, for mye samrøre i styre og stell. Mange som har «mange» hatter. Organisasjon gått ut på dato, ingen fornying. Konflikter i hele trav-Norge, så ikke bare lokaliseringsdebatt.

Oppsummering fra innleder: Lokaliseringsdebatt, klar strategi og opplæring av tillitsvalgte.

God debatt fra salen.

* Snuoperasjonen: Omdømmebygging via ledelse. Hva skal vi formidle, «kunsten å formidle så lite som mulig så ofte som mulig.» Utarbeidede pilarer: Glede, opplevelser og profesjonalitet. (kjernebudskap) Glede: Snakk om hesten, det alle har til felles, den samlende kraften. Opplevelse: Norges mest moderne travanlegg. Profesjonalitet: Ulike mennesker – sterkt samhold som løfter i flokk og er lojale mot hverandre. (glede-hest, opplevelser-arenaen, profesjonalitet-folkene)

Gruppediskusjon, håndtering av ulike scenarioer. Oppsummering gruppevis:

Du ser en travkollega bli beruset og oppføre seg på en måte som kan skape negative rykter; Inkluder de i miljøet, sett de bak «hestræva», snakk med de/se de.

Som privatperson er du uenig i en beslutning, som du skal kommunisere til dine medlemmer: Være lojal mot det som er besluttet, skill sak og person, ei tid for å diskutere, ei tid for å samle seg, ei tid for å være enig.

Noen i din klubb går foran som et godt eksempel: Klapp på skuldra, finn, støtt og hjelp de frem, anerkjenn, se de. Anerkjennelse og ros forsterker ønsket atferd. Det er gratis og ufarlig.

Du hører rykter om mobbing: En sak har alltid 2 sider, prøve å få tak i begge sider, ha fokus på det i styret/organisasjonen, skille sak og person, steile fronter hvor folk ikke filtrerer budskapet sitt slik at noe oppfattes som mobbing/trakassering selv om det ikke er det, budskap tolkes på forskjellige måter. Kan oppfattes feil selv om det var godt ment. Vurder hvordan man fremfører budskap. Man må forsøke å ikke ta ting i verste mening, snakk sammen, anerkjenn folk sine resultater, lær av hverandre.

Du møter noen som vurderer å kjøpe seg inn i en hest: Bistå de å komme inn i sporten på best mulig måte, ikke lur noen inn, dann andelslag, fokus på det sosiale (opplevelser/glede/profesjonalitet)

Du hører noen i miljøet baksnakke andre: Kan være ulovligheter og dyrevelferd. Da må det sjekkes ut. Bunner det i misunnelse, bør man ha fokus på å stoppe baksnakkingen og fremsnakke i stedet. Lite mobbing, mye negativ omtale. Ikke lett å si fra til veteranene i en ukultur som har satt seg i veggene. Vi har ingen hester eller hesteeiere å miste, så vi må slutte å snakke ned hverandre. Bestem dere for å stå for noe!

Noen i din klubb har prestert ekstremt bra: Kake på neste treff, arrangere fest, årets hester, legge ut på travlagets hjemmesider. Gjengs savn av omtale i media om positive begivenheter, bør systematisere pressekontakt, vil bidra til en felles stolthet.

Hva er det viktigste som kommer ut av denne diskusjonen: Skaper positiv retning. Bevisstgjøring. Refleksjon. Komme ut av gamle mønster. Trening på å takle situasjoner.

* Avduking av navn på den nye travbanen i Orkland:

Hvordan foregår et navnevalg, ikke bare et navn, men et navn som skal gjøre en jobb. Objektive kriterier. Det må være distinkt, lett å bruke/huske, relevant og forståelig, samlende, unikt, samlende for trav og annen hestesport, samlende for regionen, kunne brukes kommersielt. Et navn står aldri alene.

Arena Midt-Norge. Et senter for hestesport. (logo 2 hestesko som skal settes sammen.)

Ny Webside: arenamidtnorge.no. Vil være oppe å gå om kort tid. (hestesport, om, aktuelt, kontaktinformasjon.)

* Oppsummering og takk for dagen ved forbundsleder.

Avsluttet kl.15:40

Referent, Trude T Gulbrandsen